ai4bharat/Pralekha huggingface dataset:
প্রধানমন্ত্রীরদপ্তর
উচ্চাকাঙ্ক্ষী ব্লকগুলির জন্য ৩০ সেপ্টেম্বর সপ্তাহব্যাপী ‘সঙ্কল্প সপ্তাহ’ নামে এক অনন্য কর্মসূচির সূচনা করবেন প্রধানমন্ত্রী
দেশজুড়ে ৩২৯টি জেলার ৫০০টি উচ্চাকাঙ্ক্ষী ব্লকের সর্বত্র ‘সঙ্কল্প সপ্তাহ’ উদযাপিত হবে
নয়াদিল্লি, ২৮ সেপ্টেম্বর ২০২৩
উচ্চাকাঙ্ক্ষী ব্লকগুলির জন্য ৩০ সেপ্টেম্বর সপ্তাহব্যাপী ‘সঙ্কল্প সপ্তাহ’ নামে এক অনন্য কর্মসূচির সূচনা করবেন প্রধানমন্ত্রী শ্রী নরেন্দ্র মোদী। নতুন দিল্লির ভারত মণ্ডপম-এ সকাল ১০টা নাগাদ এই অনুষ্ঠানের আয়োজন করা হয়েছে।
উচ্চাকাঙ্ক্ষী ব্লক কর্মসূচির কার্যকরী রূপায়ণের সঙ্গে এই ‘সঙ্কল্প সপ্তাহ’ যুক্ত। ২০২৩-এর ৭ জানুয়ারি প্রধানমন্ত্রী দেশব্যাপী এই কর্মসূচি চালু করেছিলেন। নাগরিকদের জীবনধারণের মানোন্নয়নে ব্লকস্তরে পরিচালন ব্যবস্থাকে উন্নত করাই এর লক্ষ্য। দেশের ৩২৯টি জেলার ৫০০টি উচ্চাকাঙ্ক্ষী ব্লকে এই কর্মসূচি রূপায়িত হচ্ছে। উচ্চাকাঙ্ক্ষী ব্লক কর্মসূচি রূপায়ণ এবং কার্যকরী ব্লক উন্নয়ন কৌশল তৈরিতে দেশজুড়ে ব্লক ও গ্রামস্তরে চিন্তন শিবির অনুষ্ঠিত হয়। এইসব চিন্তন শিবিরের চূড়ান্ত রূপ হল ‘সঙ্কল্প সপ্তাহ’।
৫০০টি উচ্চাকাঙ্ক্ষী জেলার সর্বত্র এই ‘সঙ্কল্প সপ্তাহ’ উদযাপিত হবে। ২০২৩-এর ৩ অক্টোবর থেকে ৯ অক্টোবর পর্যন্ত ‘সঙ্কল্প সপ্তাহ’-এর এক একটি দিনকে একটা সুনির্দিষ্ট উন্নয়নমূলক বিষয়ের ওপর উৎসর্গ করা হবে এবং সমস্ত উচ্চাকাঙ্ক্ষী জেলাই ঐ বিষয় নিয়ে সেদিন কাজ করবে। প্রথম ছ’দিনের বিষয়ের মধ্যে রয়েছে ‘সম্পূর্ণ স্বাস্থ্য’, ‘সুপোষিত পরিবার’, ‘স্বচ্ছতা’, ‘কৃষি’, ‘শিক্ষা’ এবং ‘সমৃদ্ধি দিবস’। সপ্তাহের শেষ দিন, অর্থাৎ ৯ অক্টোবর সারা সপ্তাহ জুড়ে যে কাজ হল তা নিয়ে ‘সঙ্কল্প সপ্তাহ’ সমাবেশ সমারোহ অনুষ্ঠিত হবে।
উদ্বোধনী অনুষ্ঠানে দেশের প্রায় ৩ হাজার পঞ্চায়েত এবং ব্লকস্তরের জনপ্রতিনিধি ও প্রশাসনিক ব্যক্তিরা ভারত মণ্ডপম-এ উপস্থিত থাকবেন। এছাড়াও, ব্লক ও পঞ্চায়েত স্তরে কৃষক এবং সমাজের বিভিন্ন স্তরের প্রায় ২ লক্ষ মানুষ ভার্চ্যুয়াল মাধ্যমে এই অনুষ্ঠান প্রত্যক্ষ করবেন।
(PG/AB/DM/
প্রধানমন্ত্রীরদপ্তর
আফগানিস্তানের উপর জি২০ গোষ্ঠীর বিশেষ শীর্ষ সম্মেলনে প্রধানমন্ত্রী অংশ নিয়েছেন
নতুন দিল্লি, ১২ই অক্টোবর, ২০২১
প্রধানমন্ত্রী শ্রী নরেন্দ্র মোদী আজ আফগানিস্তানের উপর জি২০ গোষ্ঠীর বিশেষ সম্মেলনে ভার্চুয়ালী অংশগ্রহণ করেন। জি২০ গোষ্ঠীর বর্তমান সভাপতি ইটালি এই বৈঠকের আহ্বান করেছে। ইটালির প্রধানমন্ত্রী মি. মারিও ড্রাঘি বৈঠকের পৌরোহিত্য করেন। আফগানিস্তানে মানবিক পরিস্থিতি, সন্ত্রাসবাদের বিষয়ে উদ্বেগ এবং মানবাধিকার পরিস্থিতি নিয়ে বৈঠকে আলোচনা হয়েছে।
জি২০ গোষ্ঠীর সভাপতি হিসেবে আফগানিস্তানের বর্তমান পরিস্থিতি নিয়ে আলোচনার যে উদ্যোগ ইটালি নিয়েছে, প্রধানমন্ত্রী তাকে স্বাগত জানান। ভারত ও আফগানিস্তানে জনসাধারণের মধ্যে দীর্ঘদিনের সম্পর্কের কথা তিনি তাঁর ভাষণে উল্লেখ করেন। প্রধানমন্ত্রী বলেন, আফগানিস্তানে আর্থ-সামাজিক উন্নয়নে ও যুবক – যুবতী এবং মহিলাদের ক্ষমতায়নের জন্য ভারত গত দুই দশকে বেশ কিছু উদ্যোগ নিয়েছে। সে দেশে ৫০০র বেশি উন্নয়নমূলক প্রকল্প ভারত বাস্তবায়িত করেছে।
প্রধানমন্ত্রী বলেন, ভারতের সঙ্গে বন্ধুত্বের বিষয়ে আফগান জনসাধারণের মনে বিশেষ একটি জায়গা রয়েছে। তিনি বলেন, আফগান জনসাধারণের ক্ষুধা এবং অপুষ্টির খবরে প্রত্যেক ভারতবাসী ব্যথিত। আন্তর্জাতিক সম্প্রদায়কে আফগানিস্তানের জন্য দ্রুত মানবিক সাহায্য পাঠানো নিশ্চিত করার জন্য তিনি গুরুত্ব দেন।
প্রধানমন্ত্রী বলেন, আফগান ভূখন্ড যাতে আঞ্চলিক বা আন্তর্জাতিক স্তরে মৌলবাদ এবং জঙ্গিবাদের উৎসস্থল না হয়ে ওঠে, সে দিকে খেয়াল রাখতে হবে। মৌলবাদ, সন্ত্রাসবাদ এবং এই অঞ্চলে অস্ত্র ও মাদকের চোরাচালানের বিরুদ্ধে যৌথ সংগ্রাম গড়ে তুলতে হবে।
বিগত ২০ বছরে আফগানিস্তানে যে আর্থ-সামাজিক উন্নয়ন হয়েছে, তাকে রক্ষা করা এবং মৌলবাদের প্রসার প্রতিহত করার উপর গুরুত্ব দিয়ে প্রধানমন্ত্রী সেখানে একটি সর্বাঙ্গীন প্রশাসনের ব্যবস্থা করতে আহ্বান জানান। এই প্রশাসনে মহিলা এবং সংখ্যালঘুদের থাকতে হবে। আফগানিস্তানের বিষয়ে রাষ্ট্রসংঘ গুরুত্বপূর্ণ ভূমিকা পালন করতে পারে। রাষ্ট্রসংঘের নিরাপত্তা পরিষদের ২৫৯৩ রিজ্যুলিউশনটিকে জি২০ গোষ্ঠীভুক্ত দেশগুলি যাতে সমর্থন জানায়, তিনি সেবিষয়ে বক্তব্য রাখেন। প্রধানমন্ত্রী, আন্তর্জাতিক বিভিন্ন পরিস্থিতির মধ্যেও আফগানিস্তানের কাঙ্খিত পরিবর্তন আনা নিশ্চিত করতে ঐক্যবদ্ধ আন্তর্জাতিক উদ্যোগের আহ্বান জানিয়েছেন।
CG/CB/SFS
(
কর্পোরেটবিষয়সংক্রান্তমন্ত্রক
লগ্নিকারীদের স্বার্থ সুরক্ষায় বিগত তিন বছরে ২৭১টি সংস্থার বিরুদ্ধে গ্রহণ : অর্থমন্ত্রী
নয়াদিল্লি, ২৫ জুন ২০১৯
লগ্নিকারীদের স্বার্থ সুরক্ষায় কোম্পানি আইনের বিভিন্ন ধারার আওতায় বিগত তিন বছরে ২৭১টি সংস্থার বিরুদ্ধে কার্যকর পদক্ষেপ গ্রহণ করা হয়েছে। লোকসভায় সোমবার এক প্রশ্নের লিখিত জবাবে এই তথ্য জানান কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন। তিনি জানান, লগ্নিকারীদের স্বার্থভঙ্গের দায়ে কোম্পানি আইনের বিভিন্ন ধারায় ২০১৬-১৭’তে ৯৫টি সংস্থা, ২০১৭-১৮’তে ১০১টি সংস্থা এবং ২০১৮-১৯ – এ ৭৫টি সংস্থার বিরুদ্ধে ব্যবস্থা গ্রহণ করা হয়েছে।
২০১৩’র কোম্পানি আইনের বিভিন্ন ধারার কথা উল্লেখ করে শ্রীমতী সীতারমন জানান যে, এক হাজারেরও বেশি শেয়ার হোল্ডার, ডিপোজিট হোল্ডার বা অন্য কোনও সিকিউরিটি হোল্ডার রয়েছেন এমন সংস্থাগুলিকে সিকিউরিটি হোল্ডারদের অভাব-অভিযোগ নিষ্পত্তির জন্য স্টেকহোল্ডার রিলেশনশিপ কমিটি গঠন করা বাধ্যতামূলক। গত তিন বছরে সিকিউরিটি অ্যান্ড এক্সচেঞ্জ বোর্ড অফ ইন্ডিয়া কোম্পানির স্টক বা শেয়ার লেনদেনের ক্ষেত্রে প্রদেয় অর্থের গড়মিল থেকে ছোট লগ্নিকারীদের স্বার্থ সুরক্ষায় সেবি আইনের বিভিন্ন ধারায় ২৩৩টি সংস্থার বিরুদ্ধে ব্যবস্থা গ্রহণ করেছে। ২০১৮-১৯ অর্থবর্ষে সেবির কাছে বকেয়া না মেটানোর দায়ে ২ হাজার ৪৫৩টি অভিযোগ জমা পড়েছে। এর মধ্যে পূর্ববর্তী অর্থবর্ষের অভিযোগ সহ ২ হাজার ৭৪৬টি অভিযোগের নিষ্পত্তি সম্ভব হয়েছে বলেও শ্রীমতী সীতারমন জানান।
CG/BD/SB
(Visitor Counter : 75
সারওরসায়নমন্ত্রক
২৩ থেকে ৩০শে মে সময়কালে সব রাজ্য ও কেন্দ্র শাসিত অঞ্চলের জন্য অতিরিক্ত রেমডেসিভির বরাদ্দ
নতুনদিল্লি, ২৩শে মে, ২০২১
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া ২৩ থেকে ৩০শে মে সব রাজ্য ও কেন্দ্রশাসিত অঞ্চলগুলিকে অতিরিক্ত ২২ লক্ষ ১৭ হাজার রেমডেসিভিরের ভয়েল বরাদ্দের কথা ঘোষণা করেছেন। তিনি জানিয়েছেন, এর আগে ২৩শে মে পর্যন্ত সব রাজ্য ও কেন্দ্রশাসিত অঞ্চলের জন্য ৭৬ লক্ষ ৭০ হাজার ভয়েল বরাদ্দ করা হয়েছিল। আজকের এই ঘোষণার ফলে মোট ৯৮ লক্ষ ৮৭ হাজার ভয়েল বরাদ্দ করা হল।
CG/CB
(Visitor Counter : 162
সংখ্যালঘুবিষয়কমন্ত্রক
২০১৯-এর হজ প্রস্তুতি খতিয়ে দেখলেন কেন্দ্রীয় সংখ্যালঘু বিষয়ক মন্ত্রী মুখতার আব্বাস নাকভি
নয়াদিল্লি, ০৩ অক্টোবর, ২০১৮
২০১৯-এর হজ প্রস্তুতি খতিয়ে দেখলেন কেন্দ্রীয় সংখ্যালঘু বিষয়ক মন্ত্রী মুখতার আব্বাস নাকভি। শ্রী নাকভি বলেছেন, স্বাধীনতার পর এই প্রথম পরবর্তী বছরের হজ যাত্রার প্রস্তুতি শুরু হল চলতি বছরের হজ যাত্রা শেষ হওয়ার অব্যবহিত পরেই। আজ এক বৈঠকে ২০১৯-র হজ যাত্রার প্রস্তুতি পর্যালোচনা করেন শ্রী নাকভি। মন্ত্রকের প্রস্তুতি পর্যালোচনা করেন শ্রী নাকভি। মন্ত্রকের উচ্চপদস্হ আধিকারিকরা ছাড়াও বৈঠকে পররাষ্ট্র, অসামরিক, বিমান ও স্বাস্হ্য মন্ত্রকের আধিকারিকরা উপস্হিত ছিলেন। এছাড়া ভারতের হজ কমিটি, ভারতীয় দূতাবাস এবং সৌদি আরবের কনসুলেটের প্রতিনিধিরাও বৈঠকে যোগ দেন। হজ সংক্রান্ত আবেদনপত্র গ্রহণ সহ থাকবার জায়গা, পরিবহন বা চিকিৎসামূলক সুবিধা নিয়ে বৈঠকে আলোচনা করা হয়।
বৈঠকে জানানো হয় ২০১৮-র হজ তীর্থযাত্রীদের কোনো সমস্যা হয়নি। কারণ সেখানে মধ্যস্হতাকারীর কোনো ভূমিকা ছিল না। ১০০ শতাংশ অনলাইন প্রক্রিয়া এবং অন্যান্য স্বচ্ছ ব্যবস্হার মাধ্যমে এই যাত্রা সম্পূর্ণ হয়েছে। হজ সংক্রান্ত ভর্তুকি তুলে নেওয়ার পরও কোন অপ্রয়োজনীয় আর্থিক চাপ তীর্থযাত্রীদের ওপর পড়েনি ঐ হজ যাত্রায়।
চলতি বছরে, ১ লক্ষ ২৮ হাজার ৭০২ জন হজ যাত্রার জন্য উড়ান সংস্হাগুলিকে মোট ৯৭৩ কোটি টাকা দেওয়া হয়। অর্থাৎ, হজ সংক্রান্ত ভর্তুকি বন্ধ হওয়ার পরও উড়ান সংস্হাগুলিকে ৫৭ কোটি টাকা কম দেওয়া হয়।
CG/SSS/NS/…
(Visitor Counter : 85
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৩ কোটি ১৫ লক্ষ ছাড়িয়েছে
দেশে গত ২৪ ঘণ্টায় ৬৪ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪০ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৯ হাজার ১৯৫
দেশে সুস্পষ্টভাবে করোনায় আক্রান্তের সংখ্যা ৭৭ হাজার ২
সাপ্তাহিক-ভিত্তিতে আক্রান্তের হার ০.৬৮ শতাংশ, যাগত ৪৫ দিনে ১ শতাংশের নীচে
নতুন দিল্লি, ২৯ ডিসেম্বর, ২০২১
দেশেগত ২৪ ঘণ্টায় কোভিড-১৯ টিকাকরণের সংখ্যা ৬৪ লক্ষ ৬১ হাজার ৩২১। আজ সকাল ৭টা পর্যন্ত পাওয়া তথ্য অনুযায়ী, মোট টিকাকরণের সংখ্যা ১৪৩ কোটি ১৫ লক্ষ ৩৫ হাজার ৬৪১।
মোট টিকা করণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
|
|
১,০৩,৮৭,১৯৭
৯৬,৯৪,২৮৩
|
|
অগ্রভাগেথাকাকরোনা-যোদ্ধা
|
|
প্রথমডোজ
দ্বিতীয়ডোজ
|
|
১,৮৩,৮৫,২১৭
১,৬৮,৬২,৭১০
|
|
১৮-৪৪ বছরবয়সী
|
|
প্রথমডোজ
দ্বিতীয়ডোজ
|
|
৪৯,৬৪,০৪,৯০৪
৩২,৩১,০১,৯৪৭
|
|
৪৫-৫৯ বছরবয়সী
|
|
প্রথমডোজ
দ্বিতীয়ডোজ
|
|
১৯,৩৮,১২,৯৮০
১৪,৮০,৫২,৭৫৮
|
|
৬০ বছরেরবেশিবয়সী
|
|
প্রথমডোজ
দ্বিতীয়ডোজ
|
|
১২,০৯,৯৬,৭০২
৯,৩৮,৩৬,৯৪৩
|
|
মোট
|
|
|
|
১,৪৩,১৫,৩৫,৬৪১
দেশে গত ২৪ ঘণ্টায় সুস্থ হয়েছেন ৭ হাজার ৩৪৭ জন। এরফলে, মহামারী শুরুর সময় থেকে মোট আরোগ্য লাভের সংখ্যা ৩ কোটি ৪২ লক্ষ ৫১ হাজার ২৯২।
জাতীয় স্তরে সুস্থতার হার বর্তমানে ৯৮.৪০ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৬২ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৯ হাজার ১৯৫ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৭৭ হাজার ২ জন, যা মোট আক্রান্তের ০.২২ শতাংশ এবং ২০২০-র মার্চ থেকে সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৬৭ হাজার ৬১২টি নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৬৭ কোটি ৫২লক্ষ ৪৬ হাজার ৪৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৬৮ শতাংশ, যা গত ৪৫ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৭৯ শতাংশ। দৈনিক-ভিত্তিতে আক্রান্তের হার গত ৮৬ দিন ২ শতাংশের নীচে রয়েছে এবং গত ১২১দিন ৩ শতাংশের নীচে।
CG/SS/SKD/
(Visitor Counter : 100
স্বাস্থ্যওপরিবারকল্যাণমন্ত্রক
রাজ্যে সিজিএইচএস সুবিধাভোগীদের চিকিৎসা পরিষেবা
নয়াদিল্লি, ০৩ ডিসেম্বর, ২০১৯
কেন্দ্রীয় সরকারের অবসরপ্রাপ্ত কর্মচারী, যাঁদের সেন্ট্রাল গভর্নমেন্ট হেলথ স্কিম – এর বৈধ কার্ড রয়েছে, তাঁদের চিকিৎসার জন্য কেন্দ্রীয় সরকারের নির্ধারিত হসপিটালে পরিষেবা নিতে হবে। রাজ্য সরকারের কাছ থেকে চিকিৎসা পরিষেবা পাওয়া যাবে – এ সংক্রান্ত কোনও নির্দেশিকা কেন্দ্রীয় সরকার জারি করেনি। কেন্দ্রীয় সরকারের অবসরপ্রাপ্ত কর্মচারীরা একমাত্র তাঁদের সরকারি হাসপাতালে এই পরিষেবা পাবেন। রাজ্য সরকার পরিচালিত কোনও হাসপাতালে চিকিৎসা করালে কোনও কেন্দ্রীয় সরকারি কর্মচারী সেই খরচ বা সুবিধা পাবেন না। রাজ্যসভায় লিখিত জবাবে একথা জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SS/SB
(Visitor Counter : 51
রেলমন্ত্রক
রেল গত ২৩শে মার্চ থেকে খাদ্যশস্য, চিনি, নুন, রান্নার তেল কয়লা ও পেট্রোপণ্যের মতো অত্যাবশক সামগ্রী নিয়ে ৪.৫ লক্ষ ওয়াগন সহ মোট ৬.৭৫ লক্ষ ওয়াগন ভর্তি সামগ্রী পরিবহণ করেছে
নতুনদিল্লি, ১০ এপ্রিল, ২০২০
দেশজুড়ে কোভিড–১৯ মহামারীর মোকাবিলায় লকডাউন কার্যকর হবার পর নিত্যপ্রয়োজনীয় সামগ্রীর সরবরাহ বজায় রাখা একটি বড় চ্যালেঞ্জ হয়ে দাড়িয়েছে। কেন্দ্র, এই সরবরাহ অক্ষুন্ন রাখার বিষয়টিকে বিশেষ গুরুত্ব দিচ্ছে। ভারতীয় রেল তার পণ্য পরিবহণ ব্যবস্থার মাধ্যমে এই উদ্যোগে সামিল হয়েছে।
খাদ্যশস্য চিনি, নুন, রান্নার তেল, কয়লা ও পেট্রোপণ্যর মতো অত্যাবশক সামগ্রী নিয়ে ৪ লক্ষ ৫০ হাজার ওয়াগন সহ, মোট ৬ লক্ষ ৭৫ হাজার ওয়াগন ভর্তি সামগ্রী পরিবহণ করেছে রেল। ২ এপ্রিল থেকে ৮ এপ্রিলের মধ্যে রেল ১,৫৫,৫১২টি নিত্য প্রয়োজনীয় সামগ্রী ভর্তি ওয়াগন সহ ২,৫৮,৫০৩টি ওয়াগনে পণ্যসামগ্রী পরিবহণ করেছে। এর মধ্যে ২১২৪৭ ওয়াগন খাদ্যশস্য, ১১৩৩৬ ওয়াগন সার, ১২৪৭৫৯ ওয়াগন কয়লা এবং ৭৬৬৫ ওয়াগন পেট্রোপণ্য রয়েছে। কেন্দ্র, ২১ দিনের প্রতিরোধমূলক নিয়ন্ত্রণ ব্যবস্থায় কৃষি ও অনুসারির ক্ষেত্রে কিছু ছাড়া দিয়েছে। এরফলে কৃষকরা কোনো সমস্যার সম্মুখীন হবেন না। রেল, ফুড কর্পোরেশন অফ ইন্ডিয়ার সঙ্গে একযোগে কাজ করে চলেছে। ২৪ মার্চ থেকে ৮০০টি রেকে করে ২০ লক্ষ মেট্রিকটন খাদ্যশস্য পরিবহণ করা হয়েছে।
রেল, অত্যাবশক পণ্যের সরবরাহ নিশ্চিত করতে ৫৯টি রুটে ১০৯টি পার্সেল ট্রেন চালাচ্ছে। এই ট্রেনগুলি ফল, বীজ, দুধ ও দুগ্ধজাত সামগ্রী পরিবহণ করছে। এরফলে দেশের সব গুরুত্বপূর্ণ শহরে দ্রুততার সঙ্গে অত্যাবশ্যক পণ্যসামগ্রী পৌঁছে যাচ্ছে। কেন্দ্রীয় স্বরাষ্ট্র মন্ত্রক, বিপর্যয় ব্যবস্থাপনা আইন অনুয়ায়ী, খাদ্যদ্রব্য, ঔষুধ এবং চিকিৎসা সরঞ্জাম, নির্মাণ / উৎপাদন, পরিবহণ এবং সেগুলি সরবরাহের ক্ষেত্রে ছাড় দিয়েছে।
(CG/CB
প্রধানমন্ত্রীরদপ্তর
মহাপরিনির্বাণ দিবসে ডঃ বাবাসাহেব আম্বেদকরকে প্রধানমন্ত্রীর শ্রদ্ধার্ঘ্য
নতুনদিল্লি ৬ই ডিসেম্বর 2020
প্রধানমন্ত্রী শ্রী নরেন্দ্র মোদী মহাপরিনির্বাণ দিবসে ডঃ বাবাসাহেব আম্বেদকরকে শ্রদ্ধা জানিয়েছেন।
এক টুইট বার্তায় প্রধানমন্ত্রী বলেছেন," মহাপরিনির্বাণ দিবসে ডঃ বাবাসাহেব আম্বেদকার কে স্মরণ করি। তাঁর চিন্তাধারা এবং আদর্শ লক্ষ লক্ষ মানুষকে শক্তি যোগায়। দেশের জন্য তিনি যে স্বপ্ন দেখতেন, তা পূরণ করতে আমরা অঙ্গীকারবদ্ধ।
স্বাস্থ্যওপরিবারকল্যাণমন্ত্রক
বিরল অসুখ-বিসুখ সংক্রান্ত জাতীয় নীতি সম্পর্কিত স্পষ্টিকরণ
নয়াদিল্লী, ৬ এপ্রিল, ২০২১
সম্প্রতি একটি সংবাদপত্রে কেন্দ্রীয় সরকারের আয়ুষ্মান ভারত কর্মসূচির আওতায় রোগীরা বিরল অসুখ-বিসুখের চিকিৎসার সুযোগ পাবেন বলে সংবাদ প্রকাশিত হয়েছে। এই প্রেক্ষিতে সুস্পষ্টভাবে বলা হয়েছে বিরল রোগ-ব্যাধি সম্পর্কিত জাতীয় নীতি ২০২১এ ২০ লক্ষ টাকা পর্যন্ত আর্থিক সহায়তার সংস্থান রয়েছে। বিরল রোগের শিকার ব্যক্তিদের এককালীন চিকিৎসার প্রয়োজনের ক্ষেত্রে রাষ্ট্রীয় আরোগ্য নিধির আওতায় এই অর্থ সহায়তা দেওয়া হবে। দারিদ্র সীমার নিচে থাকা পরিবারগুলির সদস্যরা বাদেও অন্যান্য সুফলভোগীরা বিরল রোগের চিকিৎসার ক্ষেত্রে এই আর্থিক সুবিধা গ্রহণ করতে পারবেন। তবে আয়ুষ্মান ভারত- প্রধানমন্ত্রী জন আরোগ্য যোজনার আওতায় থাকা ব্যক্তিদের মধ্যে প্রায় ৪০ শতাংশ রোগীকে এই আর্থিক সুবিধা দেওয়া হবে। রাষ্ট্রীয় আরোগ্য নিধির মাধ্যমে এই আর্থিক সুবিধা পাওয়া যাবে। কিন্তু আয়ুষ্মান ভারত কর্মসূচির আওতায় নয়।
এছাড়াও বিরল অসুখ-বিসুখ সংক্রান্ত নীতিতে সাধারণ মানুষের আর্থিক সাহায্যে তহবিল গঠনের পরিকল্পনা করা হয়েছে। কর্পোরেট ক্ষেত্র থেকে ব্যক্তি বিশেষ- যেকেউ এই তহবিলে অর্থ দান করতে পারেন। বিরল অসুখ-বিসুখগুলির চিকিৎসার জন্য তথ্য প্রযুক্তি নির্ভর প্ল্যাটফর্মের মাধ্যমে আর্থিক সহায়তা পৌঁছে দেওয়া হবে। সংগৃহিত অর্থে গড়ে ওঠা তহবিল বিরল অসুখ-বিসুখের জন্য উৎকর্ষ কেন্দ্রগুলি সদ্ব্যবহার করতে পারবে। তহবিলের বাকি অর্থ উৎকর্ষ কেন্দ্রগুলি বিরল রোগের চিকিৎসার কাজে খরচ করবে।
CG/BD/NS
(Visitor Counter : 183
কর্মী, জন-অভিযোগএবংপেনশনমন্ত্রক
“পবিত্র শহর বারাণসী আজ অন্যতম গন্তব্য” : ডঃ জিতেন্দ্র সিং
নয়াদিল্লি, ২০ ডিসেম্বর, ২০১৯
উত্তর-পূর্বাঞ্চল উন্নয়ন , প্রধানমন্ত্রীর দপ্তর, কর্মী, গণঅভিযোগ ও পেনশন, আনবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং জানান, “পবিত্র শহর বারাণসী শুধুমাত্র ধর্মীয় স্থানের নিরিখেই নয়, পর্যটকদের কাছে আজ অন্যতম গন্তব্য”। বিগত ৫-৬ বছর ধরে প্রধানমন্ত্রী শ্রী নরেন্দ্র মোদীর নেতৃত্বাধীন সরকার বারাণসীর হৃতগৌরবকে পুনরুদ্ধার করেছে। আজ একটি বেসরকারি বিমান সংস্থার দিল্লি – বারাণসী উড়ানের সূচনা করে তিনি বলেন, বারাণসী জেলায় এত উন্নয়ন ও সৌন্দর্যায়ন হয়েছে, যা না দেখলে বিশ্বাস করা যায় না।
মন্ত্রী বলেন, প্রাচীন ভারতীয় সভ্যতা ও সংস্কৃতির নিদর্শন এই বারাণসী। এখানে দেশের পর্যটকরা ধর্মাচারণ করতেই আসেন না, ভারতের প্রাচীন সভ্যতা ও সংস্কৃতি সম্পর্কে জানতে বহু বিদেশি পর্যটকও আসেন। এই সফরের মাধ্যমে পর্যটকদের সঙ্গে ভারতের ঐতিহ্যশালী সংস্কৃতির একটি বন্ধন গড়ে ওঠে। ডঃ সিং বারাণসী থেকে আমেদাবাদের আরেকটি উড়ানের সূচনা করে বলেন, প্রধানমন্ত্রীর লোকসভা কেন্দ্র এবং তাঁর নিজের রাজ্য সরাসরি বিমান পরিষেবায় যুক্ত হ’ল। এই প্রসঙ্গে মন্ত্রী ঐ বিমান সংস্থা কর্তৃপক্ষকে সন্ধ্যের দিকে জম্মু থেকে দিল্লি পর্যন্ত একটি বিমান চালানোর বিষয়টি বিবেচনা করতে বলেন।
CG/SS/SB
(Visitor Counter : 43
আয়ুষ
ঔষধি গাছের চাষে উৎসাহ দেওয়ার জন্য এনএমপিবি এবং সিএসআইআর-এনবিআরআই-এর মধ্যে সমঝোতাপত্র স্বাক্ষর
নতুন দিল্লি, ৫ জুন, ২০২১
ভারতে ঔষধি গাছ ও জরিবুটির চাষে উৎসাহ দেওয়ার জন্য চৌঠা জুন ন্যাশনাল মেডিসিনাল প্ল্যান্ট বোর্ড এবং সিএসআইআর-এর অধীনস্থ ন্যাশনাল বোটানিকাল রিসার্চ ইনস্টিটিউট -এর মধ্যে সমঝোতাপত্র স্বাক্ষরিত হয়েছে ।
এই সমঝোতাপত্রের ফলে এনএমপিবি যেসব ঔষধি গাছ ও জরিবুটিকে চিহ্নিত করবে সেগুলির জন্য একটি উন্নতমানের চারাগাছ তৈরির ব্যবস্থাপনা গড়ে তোলা হবে । এনএমপিবি তাদের নার্সারিতে এইসব গাছের সংরক্ষণ ও চাষ করবে । এর মধ্যে যেসব ঔষধি গাছের অস্তিত্বের সঙ্কট রয়েছে সেগুলিকে গুরুত্ব দেওয়া হবে ।
এই সমঝোতাপত্রের ফলে ঔষধি গাছের মধ্যে যাদের বাণিজ্যিক মূল্য যথেষ্ট সেই গাছগুলির বীজ সংরক্ষণ করে নার্সারিতে সিডব্যাঙ্ক বা জিনব্যাঙ্ক তৈরি করা হবে । পুরো প্রক্রিয়াটিতে এনএমপিবি, সিএসআইআর-এনবিআরআই-কে সাহায্য করবে ।
এনএমপিবি-র সঙ্গে যৌথভাবে এনবিআরআই ঔষধি গাছের ওপর সমীক্ষা চালাবে । একাজের রাজ্যস্তরের ঔষধি গাছ পর্ষদ বা বিভিন্ন আঞ্চলিক কেন্দ্রর সাহায্য নেওয়া হবে ।
ঔষধি গাছের সংরক্ষণ এবং এই গাছের থেকে উৎপাদিত ফল বা গাছের যে অংশ ওষুধের কাজে ব্যবহৃত হয় সেগুলির ব্যবসা-বাণিজ্য, রপ্তানি, সংরক্ষণ এবং চাষের ক্ষেত্রে আয়ুষ মন্ত্রকের অধীনস্থ সংস্থা এনএমপিবি প্রয়োজনীয় সমন্বয়ের কাজ করে ।
CG/CB/RAB
(Visitor Counter : 197
কেন্দ্রীয়মন্ত্রিসভা
ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া এবং কাতার ফিনান্সিয়াল সেন্টার অথরিটির মধ্যে সমঝোতাপত্র স্বাক্ষরে মন্ত্রিসভার সায়
নতুন দিল্লি, ১২ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া  এবং কাতার ফিনান্সিয়াল সেন্টার অথরিটি -এর মধ্যে সমঝোতাপত্র বা মউ স্বাক্ষরে অনুমতি দিয়েছে।
এই মউ স্বাক্ষরের ফলে হিসাব-নিকাশ পেশার আরও মানোন্নয়নে এবং কাতার ভিত্তিক শিল্পোদ্যোগের প্রসারে ওই দুটি প্রতিষ্ঠানের মধ্যে সহযোগিতা আরও বাড়বে।
মউ স্বাক্ষরের প্রভাব :
মধ্যপ্রাচ্য এবং কাতারে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়ার অধীনে ৬ হাজারের বেশি সক্রিয় সদস্যের সংগঠন বা চ্যাপ্টার রয়েছে। এই সদস্যরা কাতারে হিসাক-নিকাশ পেশার মানোন্নয়ে সক্রিয় ভাবে যুক্ত রয়েছেন। এমনকি তাঁরা বিভিন্ন বেসরকারি ও সরকারি প্রতিষ্ঠানের গুরুত্বপূর্ণ পদে দায়িত্ব পালন করছেন। এই মউ স্বাক্ষরের ফলে সমগ্র মধ্যপ্রাচ্যে ভারতীয় হিসাব-নিকাশ সংক্রান্ত এই প্রতিষ্ঠানটির সদস্যদের আরও বেশি সংস্থায় যুক্ত হওয়ার সুযোগ বাড়বে। এর ফলে, কাতারে ব্যবসা-বাণিজ্যে আগ্রহী ভারতীয় ব্যবসায়ীদের সঙ্গে একযোগে কাজ করার সম্ভাবনা বৃদ্ধি পাবে। পক্ষান্তরে ভারত ও কাতার উভয় দেশের অর্থনীতির বিকাশ ত্বরান্বিত হবে।
সুযোগ-সুবিধা :
কাতারের দোহাতে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়ার যে চ্যাপ্টার রয়েছে সেটি ১৯৮১তে স্থাপিত হয়। বিদেশে আইসিএআই-এর যে ৩৬টি সংগঠন রয়েছে তার মধ্যে দোহার সংগঠনটি অন্যতম পুরানো। এই সংগঠনের সক্রিয় সদস্য সংখ্যা ৩০০-র বেশি। প্রত্যেক সদস্যই বিভিন্ন বেসরকারি ও সরকারি প্রতিষ্ঠানের সঙ্গে সক্রিয় ভাবে যুক্ত রয়েছেন। কাতারে হিসাব-নিকাশ পেশার মানোন্নয়নে এই সদস্যরা গুরুত্বপূর্ণ ভূমিকা পালন করছেন। উভয় দেশের মধ্যে এই মউ স্বাক্ষরের ফলে আইসিএআই এবং কিউএফসিএ প্রতিষ্ঠান দুটি সমান লাভবান হবে।
রূপায়ণ কৌশল ও লক্ষ্য :
· এই মউ স্বাক্ষরের ফলে আইসিএআই-এর সদস্যদের কাতারে বীমা ও হিসাব-নিকাশ, কর সংক্রান্ত পরামর্শ, উপদেশ, আর্থিক পরিষেবা সহ সংশ্লিষ্ট অন্যান্য ক্ষেত্রে কাজের সুযোগ বাড়বে।
· আইসিএআই-এর পক্ষ থেকে সেদেশের কিউএফসিএ প্রতিষ্ঠানের সঙ্গে সহযোগিতার মাধ্যমে কাতারের স্থানীয় অ্যাকাউন্ট্যান্ট, শিল্পোদ্যোগী ও ছাত্র-ছাত্রীদের মধ্যে অ্যাকাউন্টেন্সি পেশার জনপ্রিয়তা বাড়াতে প্রশিক্ষণ কর্মসূচির আয়োজন করা হবে।
· আইসিএআই এবং কিউএফসিএ উভয় প্রতিষ্ঠানই কাতারে ভারতীয় ব্যবসা-বাণিজ্যের সুযোগ-সুবিধা খুঁজে বের করতে একযোগে কাজ করবে।
· আইসিএআই এবং কিউএফসিএ একযোগে কর্পোরেট প্রশাসন, কারিগরি গবেষণা ও পরামর্শ, গুণমান নিশ্চয়তা, ফরেন্সিক অ্যাকাউন্টিং সহ বিভিন্ন ক্ষেত্রে সুযোগ-সুবিধার আরও সম্প্রসারণে পারস্পরিক সহযোগিতা করবে।
প্রেক্ষাপট :
ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া  সংসদের আইন অনুযায়ী স্থাপিত একটি বিধিবদ্ধ সংস্থা। ভারতে চার্টার্ড অ্যাকাউন্টেন্সি পেশায় নিয়ন্ত্রণ কায়েমের লক্ষ্যে চার্টার্ড অ্যাকাউন্ট্যান্ট আইন ১৯৪৯ কার্যকর করা হয়েছে। কাতার ফিনান্সিয়াল সেন্টার অথরিটির সেদেশের একটি নিরপেক্ষ আইনি সংস্থা, যা কাতার ফিনান্সিয়াল সেন্টারে হিসাব-নিকাশ সংক্রান্ত কাজকর্মের মানোন্নয়ন ও প্রসারের কাজে যুক্ত।
CG/BD/AS
(Visitor Counter : 134
প্ৰধানমন্ত্ৰীৰ কাৰ্যালয়
ৱাৰাণসীত নিৰ্মীয়মান উৰণীয়া সেতু খহি মৃত্যুবৰণ কৰা লোকসকলৰ পৰিয়াললৈ আৰ্থিক অনুদান ঘোষণা প্ৰধানমন্ত্ৰীৰ
ৱাৰাণসীত যোৱা ১৫ মে’,২০১৮ত এখন নিৰ্মীয়মান উৰণীয়া সেতু খহি মৃত্যুবৰণ কৰা লোকসকলৰ পৰিয়ালবৰ্গলৈ প্ৰধানমন্ত্ৰীয়ে ২লাখকৈ টকাৰ অনুদান আগবঢ়াইছে৷ প্ৰধানমন্ত্ৰীৰ ৰাষ্ট্ৰীয় সাহায্য পুঁজিৰ পৰা এই অনুদান আগবঢ়োৱা হ’ব৷
প্ৰধানমন্ত্ৰীয়ে লগতে দুৰ্ঘটনাটোত আঘাতপ্ৰাপ্ত প্ৰতিগৰাকী ব্যক্তিলৈ ৫০,০০০ টকাৰ অনুদানো ঘোষণা কৰে৷
মন্ত্রিসভারঅর্থনৈতিকবিষয়সংক্রান্তকমিটি
উচ্চ শিক্ষা ব্যবস্থাকে আরও জোরদার করে তুলতে পরিকাঠামো ও পদ্ধতিগত ব্যবস্থাকে চাঙ্গা করে তোলার উদ্যোগ কেন্দ্রীয় মন্ত্রিসভার
নয়াদিল্লি, ০৪ জুলাই ২০১৮
শিক্ষা সম্পর্কিত পরিকাঠামো ও ব্যবস্থাকে আরও চাঙ্গা করে তুলতে প্রয়োজনীয় মূলধনের মাত্রা ১০ হাজার কোটি টাকায় উন্নীত করার সিদ্ধান্ত নিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। পরিকাঠামো গঠন ও পদ্ধতিগত উন্নয়ন প্রচেষ্টার মাধ্যমে এই মূলধনী সম্পদকে আগামী ২০২২ সালের মধ্যে ১ লক্ষ কোটি টাকায় নিয়ে যাওয়ার লক্ষ্যমাত্রা রয়েছে কেন্দ্রীয় সরকারের। কমিটির বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী।
কমিটির এই সিদ্ধান্ত গ্রহণের ফলে উচ্চতর শিক্ষা খাতে অর্থলগ্নি ব্যবস্থাকে আরও মজবুত করে তোলা সম্ভব হ’ল। এর সুযোগ-সুবিধা সম্প্রসারিত হবে দেশের সমস্ত বড় বড় শিক্ষা প্রতিষ্ঠানে, বিশেষত, ২০১৪ সালের পরে প্রতিষ্ঠিত প্রতিষ্ঠানগুলিতে। যে সমস্ত কেন্দ্রীয় বিশ্ববিদ্যালয়ের অভ্যন্তরীণ সহায়সম্পদের মাত্রা খুবই সীমিত, সেখানেও এই সুযোগ সম্প্রসারণের ব্যবস্থা রাখা হয়েছে। এইম্স এবং কেন্দ্রীয় বিদ্যালয়গুলিতে শিক্ষা ও স্বাস্থ্য শিক্ষার প্রসারে পরিকাঠামো গড়ে তোলার কাজে তহবিলের অর্থ ব্যয় করা হবে। ১০ বছরেরও বেশি প্রাচীন প্রযুক্তিগত শিক্ষা প্রতিষ্ঠান এবং ২০০৮ থেকে ২০১৪-র মধ্যে স্থাপিত প্রযুক্তিগত শিক্ষা সংস্থাগুলিতে পৃথক পৃথকভাবে পরিকাঠামো প্রসারের সংস্থান রাখা হয়েছে। অন্যদিকে, ২০১৪ সালের আগে ও পরে স্থাপিত কেন্দ্রীয় বিশ্ববিদ্যালয়গুলির ক্ষেত্রেও আলাদা-আলাদাভাবে পরিকাঠামো প্রসারের উদ্যোগ নেওয়া হবে। এই লক্ষ্যে সংশ্লিষ্ট প্রতিষ্ঠানগুলির প্রয়োজনীয় আর্থিক চাহিদার সবটা অথবা আংশিকভাবে মেটানো হবে বলে স্থির হয়েছে। নতুন এইম্স সহ অন্যান্য স্বাস্থ্য প্রতিষ্ঠান, কেন্দ্রীয় বিদ্যালয় ও নবোদয় বিদ্যালয়গুলির পরিকাঠামো গড়ে তুলতেও অর্থের যোগান দেওয়া হবে।
CG/SKD/SB…
(Visitor Counter : 95
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ভিয়েতনামের কমিউনিস্ট পার্টির সাধারণ সম্পাদক নগুয়েন ফু ট্রং-এর মধ্যে টেলিফোনে বার্তালাপ
নতুন দিল্লি, ১৫ এপ্রিল, ২০২২
প্রধানমন্ত্রী শ্রী নরেন্দ্র মোদী আজ ভিয়েতনামের কমিউনিস্ট পার্টির সাধারণ সম্পাদক নগুয়েন ফু ট্রং-এর সঙ্গে টেলিফোনে কথা বলেন।
ভারত ও ভিয়েতনামের মধ্যে এবছর কূটনৈতিক সম্পর্ক স্থাপনের সুবর্ণ জয়ন্তী বর্ষ উদযাপন উপলক্ষে দুই নেতাই একে অপরের প্রশংসা করেন। ভারত - ভিয়েতনাম সর্বাঙ্গীন কৌশলগত অংশীদারিত্বের আওতায় বিভিন্ন ক্ষেত্রে সহযোগিতায় দ্রুত অগ্রগতিতে তাঁরা সন্তোষ প্রকাশ করেন। উল্লেখ করা যেতে পারে, ২০১৬-তে প্রধানমন্ত্রীর ভিয়েতনাম সফরের সময় এই কৌশলগত অংশীদারিত্বের সূচনা হয়েছিল।
ভারতের অ্যাক্ট ইস্ট পলিসি এবং ভারত - প্রশান্ত মহাসাগরীয় অঞ্চলের এক গুরুত্বপূর্ণ স্তম্ভ হিসেবে ভিয়েতনামের তাৎপর্যের কথা পুনরায় উল্লেখ করে প্রধানমন্ত্রী বর্তমানে চালু কর্মসূচিগুলির দ্রুত অগ্রগতির পাশাপাশি দ্বিপাক্ষিক সম্পর্কের পরিধি আরও বাড়ানোর ওপর জোর দেন।
ভিয়েতনামে আরও বেশি সংখ্যক বাজারে ভারতীয় ওষুধপত্র ও কৃষিজ পণ্যের বিপনণের সুবিধা দেওয়ার জন্য প্রধানমন্ত্রী তাঁকে অনুরোধ জানান।
দুই দেশের মধ্যে ঐতিহাসিক ও সাংস্কৃতিক যোগসূত্রের কথা উল্লেখ করে প্রধানমন্ত্রী সেদেশে চ্যাম স্মৃতি সৌধের সংস্কারে ভারতের সক্রিয় অংশগ্রহণে সন্তোষ প্রকাশ করেন।
দুই দেশের মধ্যে প্রতিরক্ষা ক্ষেত্রে অংশীদারিত্ব আরও বাড়াতে দুই নেতাই সম্মত হয়েছেন।
ভারতের প্রধানমন্ত্রী এবং সেদেশের কমিউনিস্ট পার্টির সাধারণ সম্পাদক চলতি ইউক্রেন সঙ্কট এবং দক্ষিণ চীন সাগরে বর্তমান পরিস্থিতি সহ অভিন্ন স্বার্থ সংশ্লিষ্ট একাধিক আঞ্চলিক ও আন্তর্জাতিক বিষয় নিয়েও মত বিনিময় করেন।
CG/BD/AS/
(